PRAVILA IN POGOJI NAGRADNE IGRE »VESTINA – OSVOJITE SOLARNO NAGROBNO SVEČO!«
1. Organizator nagradne igre
Organizator nagradne igre »VESTINA – OSVOJITE SOLARNO NAGROBNO SVEČO!« je KZ Agraria Koper z.o.o., Ulica 15. maja 17, 6000 Koper (v nadaljevanju: organizator).
Nagradna igra poteka na družbenih omrežjih KZ Agraria Koper v okviru promocije solarnih nagrobnih sveč Vestina.
2. Trajanje nagradne igre
Nagradna igra poteka od 9. oktobra 2026 do vključno 16. oktobra 2026 do 12.00.
Žrebanje bo izvedeno 16. oktobra 2026 ob 13.00.
3. Kdo lahko sodeluje
V nagradni igri lahko sodelujejo vse fizične osebe s stalnim ali začasnim prebivališčem v Republiki Sloveniji, stare najmanj 18 let. V nagradni igri ne smejo sodelovati zaposleni pri organizatorju in njihovi ožji družinski člani.
4. Način sodelovanja
Za sodelovanje v nagradni igri mora udeleženec v času trajanja nagradne igre pod objavo nagradne igre odgovoriti na vprašanje:
»Komu bi prižgali solarno svečo Vestina?«
Odgovor mora udeleženec zapisati v komentar pod objavo nagradne igre. Nakup ni pogoj za sodelovanje.
Vsak udeleženec lahko sodeluje z enim komentarjem. Organizator si pridržuje pravico, da iz žrebanja izloči neprimerne, žaljive ali vsebinsko nerelevantne komentarje ter komentarje, ki kršijo pravice tretjih oseb.
5. Nagrade
Organizator bo podelil 3 × solarno nagrobno svečo Vestina Viktorija, kot je prikazana v objavi nagradne igre.
Vsak izžrebani nagrajenec prejme eno solarno nagrobno svečo Vestina Viktorija. Nagrade ni mogoče zamenjati za gotovino ali drugo nagrado.
6. Izbor nagrajencev
Med vsemi sodelujočimi, ki bodo do zaključka nagradne igre izpolnili pogoje sodelovanja, bo organizator 16. oktobra 2026 ob 13.00 naključno izžrebal tri nagrajence.
Rezultat žrebanja je dokončen. Nagrajenci bodo objavljeni oziroma označeni v komentarju pod objavo nagradne igre in/ali o izboru obveščeni prek zasebnega sporočila na družbenem omrežju, na katerem so sodelovali.
7. Prevzem nagrade
Nagrajenci bodo po obvestilu pozvani, da organizatorju v zasebnem sporočilu posredujejo podatke, potrebne za dogovor o prevzemu nagrade.
Če se nagrajenec v roku 7 dni od obvestila ne odzove ali ne posreduje zahtevanih podatkov, si organizator pridržuje pravico do ponovnega žrebanja.
8. Varstvo osebnih podatkov
Organizator bo osebne podatke nagrajencev uporabljal izključno za namen izvedbe nagradne igre, obveščanja nagrajencev in podelitve nagrad.
Osebni podatki, pridobljeni za namen podelitve nagrad, se bodo hranili največ 30 dni po zaključku nagradne igre, nato bodo izbrisani oziroma uničeni, razen če zakon določa drugače.
S sodelovanjem v nagradni igri udeleženec soglaša, da lahko organizator v primeru izžrebanja njegovo ime oziroma uporabniško ime na družbenem omrežju objavi v komentarju pod objavo nagradne igre ter na svojih družbenih omrežjih izključno za namen obveščanja javnosti o rezultatih nagradne igre.
9. Objava pravil
Pravila nagradne igre so dostopna na spletni strani KZ Agraria Koper: https://agraria-koper.si/
10. Končne določbe
S sodelovanjem v nagradni igri udeleženec potrjuje, da je seznanjen s temi pravili in jih v celoti sprejema. Organizator si pridržuje pravico do spremembe pravil, če to zahtevajo organizacijski, tehnični ali pravni razlogi.
Nagradna igra ni na noben način sponzorirana, podprta, upravljana ali povezana z družbama Meta, Facebook ali Instagram. Udeleženec podatke posreduje organizatorju in ne navedenim družbenim omrežjem.

